اہل سنت والجماعت
اہل السنت و الجماعت اہل تشیع کے مقابل مسلمانوں کے اس گروہ کا عنوان ہے جو سنت رسول اور جماعت یعنی صحابہ کے طریقے پر عمل پیرا ہونے کا دعوی رکھتے ہیں۔ اس کا منبع وہ روایت بتائی جاتی ہے جس میں رسول اللہ ﷺ سے منسوب یہ بیان کیا گیا ہے کہ امت مسلمہ کے تہتر 73 فرقے ہوں گے اور ایک فرقہ جنت میں جائے گا جو رسول اللہ اور ان کے صحابہ کے طریقے پر ہوگا۔ اسی سے یہ عنوان بنایا گیا ہے۔ اہل سنت و الجماعت کے پھر بہت سے ذیلی گروہ ہیں۔ کچھ فقہی اعتبار سے جیسے حنفی، شافعی، مالکی، حنبلی اوراہل حدیث اور کچھ عقائد اور کلامی مباحث میں اختلاف کی وجہ سے جیسے دیوبندی، بریلوی وغیرہ۔ تاہم یہ سب اہل السنت و الجماعت ہی کہلاتے ہیں۔